નવી દિલ્હી : દિલ્હીનાં ઇન્દિરા ગાંધી આંતરરાષ્ટ્રીય હવાઇ મથક (IGI) પર બે વિમાનોમાં બોમ્બનાં સમાચારથી અફડાતફડી મચી ગઇ હતી. હવાઇ મથક પર બનેલા કન્ટ્રોલ રૂમમાં વિમાનોમાં બોમ્બ હોવાનો ફોન આવ્યા બાદ તંત્ર દોડતું થઇ ગયું હતું. ફોન કરનારી વ્યક્તિએ રોયલ નેપાળ અને એર ઇન્ડિયાની રાંચી જઇ રહેલી ફ્લાઇટમાં બોમ્બ હોવાની માહિતી આપી હતી. ઘટનાં બાદ બોમ્બ સ્કવોર્ડ, ફાયર બ્રિગેડ સહિતનો સ્ટાફ દોડી આવ્યો હતો.